 

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinski načelnik**

KLASA: 024-01/24-01/10

URBROJ: 2178-12-01-24-2

Velika Kopanica, 20. veljače 2024.g.

Na temelju članka 15. Odluke o općinskim porezima Općine Velika Kopanica („Službeni vjesnik Brodsko – posavske županije“ broj 19/17, 27/19 i 36/23) i članka 48. Statuta Općine Velika Kopanica („Službeni vjesnik Brodsko-posavske županije” broj 4/20, 11/21 i 31/23), Općinski načelnik dana 20. veljače 2024. godine raspisuje

**JAVNI NATJEČAJ**

**za prikupljanje ponuda za davanje u zakup javne površine u vlasništvu Općine Velike Kopanica**

1. Raspisuje se javni natječaj za davanje u zakup javne površine u Velikoj Kopanici za postavljanje zabavnog parka prilikom obilježavanja crkvenog goda.

Dio javne površine koja se daje u zakup označena je kao, k.č.br. 328/2, k.o. Velika Kopanica, Ulica Lađanik (asfaltirani dio uz prostorije Općine Velika Kopanica i Društvenog doma) površine 500,00 m2.

Namjena prostora: postavljanje zabavnog parka prilikom obilježavanja crkvenog goda;

Početna cijena zakupnine: 660,00 eura;

Iznos jamčevine: 100,00 eura;

Trajanje zakupa: 25. i 26. svibanj 2024. godine.

1. Pravo podnošenja pisanih ponuda imaju sve fizičke osobe, državljani Republike Hrvatske i državljani država članica Europske unije i pravne osobe registrirane u Republici Hrvatskoj i državama članicama Europske unije. Ostale strane fizičke i pravne osobe mogu sudjelovati na natječaju ako ispunjavaju zakonom propisane uvjete za stjecanje prava vlasništva na području Republike Hrvatske.
2. Jamčevina se uplaćuje prije isteka roka za podnošenje pisanih ponuda za natječaj na žiro račun Općine Velika Kopanica otvoren u Hrvatskoj poštanskoj banci, IBAN: HR1623900011847600002 , model: HR24, poziv na broj 7889-OIB ponuditelja.

Jamčevina se uračunava u zakup.

1. **Rok za dostavu pisanih ponuda je osam (8) dana od dana objave ovog javnog natječaja, odnosno do 28. veljače 2024. godine.** Natječaj je objavljen dana 20. veljače 2024. godine na oglasnoj ploči Općine Velika Kopanica i internet stranici Općine Velika Kopanica.  
   Ponude za natječaj sa traženom dokumentacijom predaju se neposredno na urudžbeni zapisnik u Jedinstveni upravni odjel Općine Velika Kopanica, Vladimira Nazora 1, 35221 Velika Kopanica ili preporučenom pošiljkom, u zatvorenoj omotnici, na adresu: Općine Velika Kopanica, Vladimira Nazora 1, 35221 Velika Kopanica s naznakom ”PONUDA ZA ZAKUP JAVNE POVRŠINE- NE OTVARAJ”.
2. Ponuditelji u pisanoj ponudi moraju navesti:

* Naziv tvrtke, odnosno ime i prezime ponuditelja, sjedište, odnosno adresu, OIB i broj telefona broj žiro ili tekućeg računa;
* oznaku nekretnine i ponuđenu cijenu uz ponudu treba priložiti;
* presliku osobne iskaznice/domovnice za fizičku osobu odnosno presliku rješenja o obrtu ili izvod iz sudskog registra za pravnu osobu;
* dokaz o uplati jamčevine (izvornik ili ovjerena preslika uplatnice ili virmana);
* Potvrdu Porezne uprave o plaćanju svih dospjelih poreznih obveza i obveza za mirovinsko i zdravstveno osiguranje;
* Potvrda općine Velika Kopanica da prema istoj ponuditelj nema duga po nikakvoj osnovi.

1. Najpovoljniji ponuditelj je onaj čiju ponudu Općina Velika Kopanica utvrdi kao najpovoljniju.

Općina Velika Kopanica zadržava pravo neprihvaćanja niti jedne ponude, bez navođenja razloga i bez snošenja bilo kakve odgovornosti bilo kojem od ponuditelja, uz povrat uplaćene jamčevine.

1. Ponude će biti javno otvorene i pročitane 29. veljače 2024. godine u 10:00 sati u zgradi Općine Velika Kopanica, Vladimira Nazora 1, 35221 Velika Kopanica.

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.

1. Ugovor o zakupu dijela javne površine koji je predmet natječaja sklapa se u roku od 30 dana od dana kada su ponuditelji primili odluku o prihvaćanju najpovoljnije ponude.

10. Ponude dostavljene nakon isteka roka, nepotpune ili na drugi način neprihvatljive ponude, neće se razmatrati.